هارارى (Harare, نطق انجليزى: /həˈrɑrɛ/ او /həˈrɑri/)‏ هيا عاصمة جمهورية زيمبابوى اللى هيا دوله افريقيه كانت معروفه بروديسيا الجنوبيه و بعدين بقت جمهورية روديسيا و بعديها بقت اسمها روديسيا زيمبابوى .و هيا دوله فى افريقيا الجنوبيه و نظام الحكم فيها جمهورى برلمانى مساحتها 390,580 كم2 و هيا نمره 60 بين دول العالم حسب المساحه و عدد السكان 12,382,920. هيا نمره 65 بين دول العالم حسب السكان. و هارارى هيا أكبر مدن زيمبابوى.

أمينة السعيد ( أسيوط، 20 مايو 1910- القاهره، 13 أغسطس 1995)، كاتبه مصريه و مفكره و روائيه و مناضله كبيره في سبيل نهضة مصر و حرية المرأه و مساواتها بالراجل في المجتمع والحريه و التطور في مصر بوجه عام. بتعتبر اول ست مصريه تشتغل فى الصحافه. إتصدت لعادة ختن البنات و قهر النسا. إترأست تحرير مجلة حواء والمصور و مجلس إدارة دار الهلال و كات عضوه في مجلس الشورى في البرلمان المصري وسكرتيره للإتحاد النسائي. كان ليها باب مخصص ثابت في مجلة المصور إسمه "" اسألوني "" بتعرض فيه أفكارها و أراء القرأ و مشاكلهم. إتعرضت لهجوم جامد و بذاءات من الرجعيين و المتطرفين ، بس كانت ست متعلمه و متنوره وشجاعه عمرها ما نخت ولا هادنت، و فوق كده كانت ست وطنيه بتحب مصر. كرمتها مصر بوسام الاستحقاق من الطبقة الأولى، و وسام الجمهورية، ووسام الثقافه والآداب و خدت جوايز دوليه زي جايزة الكوكب الذهبي.

ابراهيم أدهم اسماعيل محمد وانلي فنان تشكيلي مصرى من مواليد اسكندرية فى 25 فبراير سنة 1908 وتوفي فى 20 ديسمبر سنة 1959. كان عضو بهيئة التدريس بكلية الفنون الجميلة باسكندرية عند انشائها سنة 1957 لغاية وفاته. ويعتبر هو وأخوه الأكبر سيف وانلى من اشهر الفنانين التشكيليين فى مصر. وكان مرسمهما مزار للفنانين والمثقفين لأكتر من 40 سنه لغاية بعد وفاة أدهم واستمرار سيف فى مسيرته الفنية. ولهم متحف باسميهما فى مجمع متاحف محمود سعيد باسكندرية.

دره اتولدت في (13 يناير 1980) اسمها الاصلى دره زروق، هى ممثله تونسية ، لكن اتشهرت في السينما المصريه، اشتغلت فى اعمال كتيره منها الفيلم العربى هى فوضى ومسلسل سجن النسا.

.td هو دومين اعلى مستوى بتاع تشاد (ccTLD) حسب التسلسل الهرمى فى نظام اسم الدومين (المجال) على الانترنت و هوا عباره عن الجزء الاخير من اسم الدومين او الحروف اللى بعد اخر نؤطه فى الاسم. دومين .td ابتدا سنة 1997 . إللى يعوز يسجل دومين بينتهى بـدومين .td لازم يكون الوب سايت بتاعو ليه تمثيل ف تشاد او يكون السيرڤر بتاعو هناك.

ابتدا بنا كاتدرائية توليدو سنة 1226 فى عهد فرناندو التالت ملك كاستييا , و خلص البنا خلال اوقات الملوك الكاتوليك سنة 1493 . و بتضم مكتبة كاتدرائية توليدو ملايين المخطوطات والوثائق من القرنين التامن و الحداشر .

دعوة عن طريق النت و الفيسبوك لمظاهرة فى اسكندريه بعد صلاة الجمعة, واعلن الدكتور البرادعى و ايمن نور و حمدين الصباحى المشاركة فيها و تنظيم و وقفة احتجاجيه تانيه فى اسكندريه و بعدين اتطورت الدعوة لتكون وقفة احتجاجيه موحده فى كل انحاء مصر الساعة 6:30 و تفضل لحد الساعة 8:00 ويكون المشاركين فيها واقفين و لابسين اسود حداد على روح خالد و للتعبير على الظلم و الاستبداد و ان يبقى اليوم دا جمعة الغضب و اعلن الدكتور البرادعى وايمن نور انهم حيشاركوا فى الوقفة السودا الصامته فى منطقة ستانلى فى اسكندريه.

جلاسجو مركز ثقافى مهم فى اوروبا كلها و اختاروها سنة 2007 عاصمة الثقافه الاوروبيه . من اههم المعالم فيها مكتبة ميتشيل اللى فيها 1.3 مليون كتاب ، دار الاوبرا الاسكوتلانديه ، الباليه الاسكوتلاندى ، مسرح اسكوتلاندا الوطنى ، الاوركيسترا الاسكوتلانديه الوطنيه الملكيه .